ai4bharat/Pralekha huggingface dataset:
രാജ്യരക്ഷാ മന്ത്രാലയം
ഇന്തോ-യുഎസ് സംയുക്ത സൈനിക അഭ്യാസത്തിന്റെ പതിനേഴാം പതിപ്പായ “എക്സ് യുദ്ധ് അഭ്യാസ് 2021”നുള്ള ഇന്ത്യൻ സേന സംഘം യാത്രതിരിച്ചു
(ന്യൂഡൽഹി, ഒക്ടോബർ 14, 2021
നിലവിലെ ഇന്തോ-യുഎസ് പ്രതിരോധ സഹകരണത്തിന്റെ ഭാഗമായി, യുഎസ്എ-യിലെ അലാസ്കയിൽ ഉള്ള ജോയിന്റ് ബേസ് എല്മെൻഡോർഫ് റീചാർഡ്സനിലാണ് 2021 ഒക്ടോബർ 15 മുതൽ 29 വരെ സംയുക്ത സൈനിക പരിശീലന അഭ്യാസമായ "എക്സ് യുദ്ധ് അഭ്യാസ് 2021" നടക്കുക. ഒരു ഇൻഫൻട്രി ബറ്റാലിയൻ ഗ്രൂപ്പിലെ 350 പേർ ഉൾപ്പെടുന്ന സംഘമാണ് 2021 ഒക്ടോബർ 14ന് യാത്രതിരിച്ചത്.
ഇന്ത്യയ്ക്കും യുഎസ്എ-യ്ക്കും ഇടയിൽ നിലവിലുള്ള ഏറ്റവും വലിയ സംയുക്ത സൈനിക പരിശീലനവും, പ്രതിരോധ സഹകരണ നടപടിയും ആണ് എക്സർസൈസ് യുദ്ധ് അഭ്യാസ്. ഒന്നിടവിട്ട വേളകളിൽ ഇരുരാജ്യങ്ങളും ആതിഥേയത്വം വഹിക്കുന്ന സംയുക്ത അഭ്യാസത്തിന്റെ പതിനേഴാം പതിപ്പാണ് ഇത്.
2021 ഫെബ്രുവരിയിൽ രാജസ്ഥാനിലെ ബിക്കാനേറിൽ ഉള്ള മഹാജൻ ഫീൽഡ് ഫയറിങ് റേഞ്ചിലാണ് ഇതിന് മുൻപുള്ള പതിപ്പ് നടന്നത്. ഇരു രാജ്യങ്ങൾക്കിടയിൽ വളർന്നുവരുന്ന സൈനിക സഹകരണത്തിനുള്ള അടുത്ത പടിയാണ് ഈ അഭ്യാസം.
ഇരു സൈന്യങ്ങൾക്കും ഇടയിൽ ധാരണ, സഹകരണം, പരസ്പരമുള്ള ഇടപെടലുകൾ എന്നിവ വർദ്ധിപ്പിക്കുന്നത് ലക്ഷ്യമിട്ടുള്ളതാണ് ഈ സൈനിക അഭ്യാസം. ശൈത്യ കാലാവസ്ഥകളിലുള്ള സംയുക്ത സൈനിക നീക്കങ്ങൾക്ക് അഭ്യാസത്തിൽ പ്രത്യേക പ്രാധാന്യം ലഭിക്കും. നയപരമായ പരിശീലനങ്ങൾ പങ്കുവെക്കുന്നതിനും, മികച്ച മാതൃകകളിൽ പരസ്പരം അറിവ് നേടുന്നതിനും ലക്ഷ്യമിട്ടുള്ളതാണ് സൈനികാഭ്യാസം. 48 മണിക്കൂർ ദൈർഘ്യമുള്ള സാധൂകരണ പ്രക്രിയകൾക്ക് ശേഷമാകും അഭ്യാസം അവസാനിക്കുക.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി ആചാര്യ കൃപലാനിയെ അദ്ദേഹത്തിന്റെ ജയന്തി ദിനത്തിൽ അനുസ്മരിച്ചു
ഇന്ത്യയുടെ സ്വാതന്ത്ര്യ സമരത്തിന് ആചാര്യ കൃപലാനി നൽകിയ സംഭാവനകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ഇന്ന് ആചാര്യ കൃപലാനിയുടെ ജയന്തി ദിനത്തിൽ, നമ്മുടെ രാഷ്ട്രത്തിനായുള്ള അദ്ദേഹത്തിന്റെ മഹത്തായ വീക്ഷണത്തിനും പരിസ്ഥിതി സംരക്ഷണത്തിനും സാമൂഹിക ശാക്തീകരണത്തിനും അദ്ദേഹം നൽകിയ സംഭാവനകളെ പ്രധാനമന്ത്രി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
ബാപ്പുവിന്റെ നേതൃത്വത്തിൽ ഇന്ത്യയുടെ സ്വാതന്ത്ര്യസമരത്തിന്റെ മുൻനിരയിലായിരുന്നു ആചാര്യ കൃപലാനി. അദ്ദേഹത്തിന് നമ്മുടെ രാഷ്ട്രത്തെക്കുറിച്ച് മഹത്തായ കാഴ്ചപ്പാടുണ്ടായിരുന്നു, എംപി എന്ന നിലയിൽ അത് നിറവേറ്റാൻ അദ്ദേഹം പ്രവർത്തിച്ചു. പരിസ്ഥിതി സംരക്ഷണത്തിനും സാമൂഹിക ശാക്തീകരണത്തിനും അദ്ദേഹം വലിയ സംഭാവനകൾ നൽകി. അദ്ദേഹത്തിന്റെ ജയന്തി ദിനത്തിൽ അദ്ദേഹത്തെ അനുസ്മരിക്കുന്നു.
(
പ്രധാനമന്ത്രിയുടെ ഓഫീസ്
കിഷ്ത്വാറിലുണ്ടായ അപകടത്തിൽ പ്രധാനമന്ത്രി അനുശോചിച്ചു ;
പി എം എൻ ആർ എഫിൽ നിന്ന് എക്സ് ഗ്രേഷ്യ പ്രഖ്യാപിച്ചു
ജമ്മു കശ്മീരിലെ കിഷ്ത്വാറിലുണ്ടായ വാഹനാപകടത്തിൽ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
അപകടത്തിൽ മരിച്ചവരുടെ ആശ്രിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"കിഷ്ത്വാറിലെ അപകടത്തിൽ ദുഖമുണ്ട്. എന്റെ ചിന്തകൾ മരിച്ചുപോയ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ. അപകടത്തിൽ മരിച്ചവരുടെ ഏറ്റവും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപയും , പരിക്കേറ്റവർക്ക് 50 ,000 രൂപ വീതവും നൽകും : പ്രധാനമന്ത്രി നരേന്ദ്ര മോദി "
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി:03.08.2020
ഇതുവരെ:
· രണ്ടുകോടിയിലധികം കോവിഡ് പരിശോധനകളെന്ന നാഴികക്കല്ലു പിന്നിട്ട് ഇന്ത്യ
· ദശലക്ഷത്തിലെ പരിശോധനകളുടെ എണ്ണം 14640 ആയി വര്ധിച്ചു
· ഓക്സ്ഫഡ് സര്വകലാശാല വികസിപ്പിച്ച വാക്സിന്റെ രണ്ടും മൂന്നും ഘട്ട പരീക്ഷണത്തിന് പുനെയിലെ സെറം ഇന്സ്റ്റിറ്റ്യൂട്ടിന് ഡിസിജിഐയുടെ അനുമതി
· രാജ്യത്തെ മരണനിരക്ക്  2.11 ശതമാനമായി കുറഞ്ഞു.
· രോഗമുക്തരുടെ എണ്ണം 11.8 ലക്ഷം കവിഞ്ഞു.
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
ഓക്സ്ഫഡ് സര്വകലാശാല വികസിപ്പിച്ച വാക്സിന്റെ രണ്ടും മൂന്നും ഘട്ട പരീക്ഷണത്തിന് പുനെയിലെ സെറം ഇന്സ്റ്റിറ്റ്യൂട്ടിന് ഡിസിജിഐയുടെ അനുമതി; രാജ്യത്തെ മരണനിരക്ക്  2.11 ശതമാനമായി കുറഞ്ഞു; രോഗമുക്തരുടെ എണ്ണം 11.8 ലക്ഷം കവിഞ്ഞു. കഴിഞ്ഞ 24 മണിക്കൂറില് 40,574ല് അധികം രോഗികള് കോവിഡ് രോഗമുക്തി നേടി. രോഗമുക്തി നിരക്ക് 65.77 ശതമാനമായി വര്ധിച്ചു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1643182
കോവിഡ് പരിശോധനയില് ഇന്ത്യ മറ്റൊരു നാഴികക്കല്ലു പിന്നിട്ടു; ഇതുവരെ നടത്തിയത് 2 കോടിയിലേറെ പരിശോധനകള്; ദശലക്ഷത്തിലെ പരിശോധനകളുടെ എണ്ണം 14640 ആയി വര്ധിച്ചു.കഴിഞ്ഞ 24 മണിക്കൂറില് രാജ്യത്ത് 3,81,027 സാംപിളുകളാണ് കോവിഡ് രോഗനിര്ണയത്തിനായി പരിശോധിച്ചത്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1643174
കോവിഡ് കാലത്ത് പ്രതിരോധ കുത്തിവയ്പ് സേവനങ്ങള് ഉറപ്പുവരുത്തി ഇലക്ട്രോണിക് വാക്സിന് ഇന്റലിജന്സ് നെറ്റ്വര്ക്ക് : കേന്ദ്ര ആരോഗ്യ കുടുംബക്ഷേമ മന്ത്രാലയത്തിനു കീഴിലുള്ള ദേശീയ ആരോഗ്യ മിഷനാണു  ഈ സേവനം നടപ്പിലാക്കുന്നത്.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1643215
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ് ഡിസംബർ മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്.
(കൊച്ചി: ഡിസംബർ 14 , 2022
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക – സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്.
സുസ്ഥിരവികസന പദ്ധതിയുടെ ആഗോള സൂചകങ്ങൾ നിർണ്ണയിക്കുന്നതിനും ജനങ്ങളിൽ ആയുഷിനെ  കുറിച്ചുള്ള പരിജ്ഞാനം അളക്കുന്നതിനുമായി നടത്തുന്ന സോസിയോ ഇക്കണോമിക് സർവേയുടെ 79-മത്തെ റൗണ്ട് കൊച്ചി എംസി, മൂത്തകുന്നം എന്നിവിടങ്ങളിൽ നടക്കുന്നതാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിലെ അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിശേഷതകളെ കുറിച്ചുള്ള വിവര ശേഖരണത്തിനാണ് അസംഘടിത മേഖലയിലെ കാർഷികേതര സംഭരങ്ങളുടെ വാർഷിക സർവ്വേ  നടത്തുന്നത്. ഡിസംബർ മാസത്തിൽ എറണാകുളം ജില്ലയിലെ നഗരപ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ ചേന്ദമംഗലം,ചോവര,അമ്പല്ലൂർ എന്നിവയാണ്. ഗ്രാമപ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ പള്ളിപ്പുറം വാർഡ് 6, വെങ്ങോല വാർഡ് 18, എന്നിവയാണ്.
തൊഴിൽ തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിലെ ഗ്രാമപ്രദേശങ്ങളിൽ ഇതിനായി തിരഞ്ഞെടുക്കപെട്ട സ്ഥലങ്ങൾ തിരുവാണിയൂർ വാർഡ് 10 എന്നിവ ആണ്. നഗരപ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ കൊച്ചി എംസി, പുത്തൻകുരിശ് എന്നിവയാണ്
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിലെ കുമ്പളം, വെങ്ങോല, എലൂർ,കുമ്പളങ്ങി,മുവാറ്റുപുഴ, ചേന്ദമംഗലം ,പുത്തൻകുരിശ് കിഴക്കുംഭാഗം, കൂവപടി എന്നിവിടങ്ങളിൽ പുരോഗമിക്കുന്നു.
സർവ്വേകൾക്ക് വസ്തു നിഷ്ഠമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര വ്യവസായ സ്ഥാപനങ്ങളും നൽകണമെന്ന് അഭ്യർഥിക്കുന്നതായി എൻ. എസ്. ഒ അറിയിച്ചു .
പ്രധാനമന്ത്രിയുടെ ഓഫീസ്
പ്രധാനമന്ത്രി നവംബർ 13 ന് ജാംനഗറിലും ജയ്പൂരിലും ആയുര്വേദ സ്ഥാപനങ്ങള് ഉദ്ഘാടനം ചെയ്യും
പ്രധാനമന്ത്രി ശ്രീ.നരേന്ദ്ര മോദി അഞ്ചാമത് ആയുര്വേദ ദിനത്തില്  ജാംനഗറിലെ ടീച്ചിംഗ് ആന്റ് റിസര്ച്ച് ഇന് ആയുര്വേദ , ജയ്പൂരിലെ നാഷണല് ഇന്സ്റ്റിറ്റ്യൂട്ട് ഓഫ് ആയുര്വേദ  എന്നീ വിദ്യാഭ്യാസ സ്ഥാപനങ്ങള് ഉദ്ഘാടനം ചെയ്യും. വീഡിയോ കോണ്ഫറന്സ് മുഖേനയാണ് ഉദ്ഘാടനം. 21ാം നൂറ്റാണ്ടില് ആഗോള തലത്തില് ആയുര്വേദത്തിന്റെ വളര്ച്ചക്കും വികസനത്തിനും ഈ സ്ഥാപനങ്ങള് നേതൃത്വം വഹിക്കുമെന്നാണ് കണക്കു കൂട്ടുന്നത്.
പശ്ചാത്തലം
2016 മുതല് എല്ലാ വര്ഷവും ധന്വന്തരി ജയന്തി ആയുര്വേദ ദിനമായി ആചരിച്ച് വരികയാണ്. ഈ വര്ഷം നവംബര് 13നാണ് ആയുര്വേദ ദിനം. ആയുര്വേദ ദിനം എന്നത് ആഘോഷത്തിനും ഉത്സവത്തിനുമപ്പുറം ആയുര്വേദ രംഗത്തോടും സമൂഹത്തോടുമുള്ള പുനര് സമര്പ്പണത്തിനുള്ള അവസരമായാണ് കണക്കാക്കുന്നത്. ഈ വര്ഷത്തെ ആയുര്വേദ ദിനത്തില് കോവിഡ് 19 മഹാമാരിക്കെതിരെ ആയുര്വേദത്തിന്റെ ഫലപ്രദമായ പങ്ക് പ്രധാനമായും ചര്ച്ച ചെയ്യും.
ഇന്ത്യയിലെ ആരോഗ്യ മേഖലയിലുള്ള വെല്ലുവിളികളെ നേരിട്ട് സാധ്യമായ പരിഹാരം കാണുന്നതിന് ആയുഷ് സംവിധാനത്തിനുള്ള കീഴിലുള്ള സാധ്യതകളെ ഉപയോഗിക്കുക എന്നതാണ് ഗവണ്മെന്റിന്റെ മുന്ഗണന. ആയുഷ് വിദ്യാഭ്യാസ രംഗം ആധുനികവല്ക്കരിക്കുക എന്നതും മുന്ഗണനയിലുള്ള കാര്യമാണ്. കഴിഞ്ഞ 3-4 വര്ഷത്തിനിടെ ഇതിനായി നിരവധി നടപടികള് സ്വീകരിച്ചു കഴിഞ്ഞു. ഇന്സ്റ്റിറ്റ്യൂട്ട് ഓഫ് ടീച്ചിംഗ് ആന്റ് റിസര്ച്ച് ഇന് ആയുര്വേദ രാജ്യത്തിന് സമര്പ്പിക്കുന്നത് വഴി ജാംനഗര് വിദ്യാഭ്യാസ രംഗത്ത് രാജ്യത്തെ പ്രധാനപ്പെട്ട ഒരു കേന്ദ്രമായി മാറും. ജയ്പൂരിലെ നാഷണല് ഇന്സ്റ്റിറ്റ്യൂട്ട് ഓഫ് ആയുര്വേദ, ഡീംഡ് സര്വകലാശാല ആയി മാറുകയും ചെയ്യും. ഇത് ആയുര്വേദ പഠനം ആധുനികവല്ക്കരിക്കുന്നതിനപ്പുറം പാരമ്പര്യ ചികിത്സയുടെ ഉത്ഭവത്തെക്കുറിച്ച് മനസിലാക്കാന് സഹായിക്കുകയും ചെയ്യുന്നു. ആയുര്വേദ വിദ്യാഭ്യാസത്തിന്റെ നിലവാരം ഉയര്ത്തുന്നതിനും ദേശീയ-അന്തര്ദേശീയ തലത്തിലുള്ള ആവശ്യങ്ങള്ക്കനുസരിച്ച് വിവിധ കോഴ്സുകള് ആരംഭിക്കുന്നതിനും കൂടുതല് കൂടുതല് തെളിവുകള് കണ്ടെത്തുന്നതിനായി ആധുനിക ഗവേഷണം മികവുറ്റതാക്കുന്നതിനുമായി ഉദ്ഘാടനം ചെയ്യപ്പെടുന്ന സ്ഥാപനങ്ങള്ക്ക് സ്വയംഭരണാവകാശം നല്കും.
പ്രധാനമന്ത്രിയുടെ ഓഫീസ്
പ്രഥമ അഖിലേന്ത്യാ ജില്ലാ ലീഗൽ സർവീസസ് അതോറിറ്റി മീറ്റിംഗിന്റെ ഉദ്ഘാടന സമ്മേളനത്തെ പ്രധാനമന്ത്രി ജൂലൈ 30 ന് അഭിസംബോധന ചെയ്യും
പ്രഥമ അഖിലേന്ത്യാ ജില്ലാ ലീഗൽ സർവീസസ് അതോറിറ്റി മീറ്റിന്റെ ഉദ്ഘാടന യോഗത്തെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും . 2022 ജൂലൈ 30 ന് രാവിലെ 10 മണിക്ക് ന്യൂ ഡൽഹിയിലെ വിജ്ഞാൻ ഭവാനിലാണ് ദേശീയ ലെങൾ സെർവിസ്സ് അതോറിറ്റി സംഘടിപ്പിക്കുന്ന പരിപാടി . ജില്ലാ ലീഗൽ സർവിസെസ്സ് അതോറിറ്റികളിലുടനീളം ഏകതാനതയും സമന്വയവും കൊണ്ടുവരുന്നതിനായി ഒരു സംയോജിത നടപടിക്രമം സൃഷ്ടിക്കുന്നതിനെക്കുറിച്ച് സമ്മേളനം ചർച്ച ചെയ്യും .
രാജ്യത്ത് ആകെ 676 ജില്ലാ ലീഗൽ സർവീസസ് അതോറിറ്റികൾ  ഉണ്ട്. അതോറിറ്റിയുടെ ചെയർമാനായി പ്രവർത്തിക്കുന്ന ജില്ലാ ജഡ്ജിയാണ് അവയെ നയിക്കുന്നത്. ഡിഎൽഎസ്എ)-കൾ വഴിയും സ്റ്റേറ്റ് ലീഗൽ സർവീസസ് അതോറിറ്റികൾ കൾ) വഴിയും നാൽസ വിവിധ നിയമ സഹായങ്ങളും ബോധവൽക്കരണ പരിപാടികളും നടപ്പിലാക്കുന്നു. നാൽസ നടത്തുന്ന ലോക് അദാലത്തുകൾ നിയന്ത്രിക്കുന്നതിലൂടെ കോടതികളുടെ ഭാരം കുറയ്ക്കുന്നതിനും ജില്ലാ അതോറിറ്റികൾ വലിയ തോതിൽ സംഭാവന ചെയ്യുന്നു.
--ND--
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
വിദേശ സഹായത്തോടെയുള്ള ഡാം പുനരധിവാസ പദ്ധതിക്കും 2, 3 ഘട്ട പുനരധിവാസ പ്രവർത്തനങ്ങളുടെ പുരോഗതിക്കും കേന്ദ്ര മന്ത്രിസഭ അംഗീകാരം നൽകി
വേൾഡ് ബാങ്ക്, ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്ക് എന്നിവയുടെ സാമ്പത്തിക സഹകരണത്തോടെ ഉള്ള ഡാം പുനരധിവാസ പദ്ധതിക്കും, 2, 3 ഘട്ട പുരോഗമന പ്രവർത്തനങ്ങൾക്കും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന സാമ്പത്തിക കാര്യ ക്യാബിനറ്റ് കമ്മിറ്റി അംഗീകാരം നൽകി. രാജ്യത്തെ തിരഞ്ഞെടുക്കപ്പെട്ട ഡാമുകളുടെ പ്രവർത്തനവും സുരക്ഷയും വർദ്ധിപ്പിക്കുന്നതിനോടൊപ്പം, ഭരണനിർവഹണ ശാക്തീകരണവും പദ്ധതിയിലൂടെ ലക്ഷ്യം വെക്കുന്നു.
10,211 കോടി രൂപയാണ് പദ്ധതിയുടെ ആകെ പ്രതീക്ഷിത ചെലവ്. 2021 ഏപ്രിൽ മുതൽ 2031 മാർച്ച് വരെ, രണ്ട് ഘട്ടങ്ങളായി ആയിരിക്കും പദ്ധതി നടപ്പാക്കുക. രണ്ട് അതി വ്യാപന  വർഷങ്ങൾ കൂടി ഉൾപ്പെടുത്തിയുള്ള 10 വർഷ കാലയളവിലെ പദ്ധതിയിൽ ഓരോ ഘട്ടത്തിലുo ആറു വർഷം വീതമാണ് ഉണ്ടാവുക. ആകെ പദ്ധതി തുകയിൽ 7,000 കോടി രൂപ വിദേശ സഹായമായി ലഭിക്കും. ശേഷിക്കുന്ന 3,211 കോടി രൂപ നിർവഹണ ഏജൻസികൾ വഹിക്കണം. കേന്ദ്ര ഗവൺമെന്റ് വായ്പാ ബാധ്യത ആയി 1,024 കോടിരൂപയും കൗണ്ടർ പാർട്ട് ഫണ്ട് ഇനത്തിൽ 285 കോടി രൂപയും നൽകും.
രാജ്യമെമ്പാടുമുള്ള തെരഞ്ഞെടുക്കപ്പെട്ട 736 ഡാമുകളുടെ പുനരുദ്ധാരണമാണ് പദ്ധതിയിലൂടെ ലക്ഷ്യമിടുന്നത്. കേരളത്തിൽ നിന്നുള്ള 28 ഡാമുകളും പദ്ധതിയിൽ ഉൾപ്പെട്ടിട്ടുണ്ട്. പദ്ധതിയുടെ ഭാഗമായ, സംസ്ഥാന അടിസ്ഥാനത്തിൽ ഉള്ള ഡാമുകളുടെ പട്ടിക ചുവടെ ചേർക്കുന്നു:
(|
|
Sl. No.
|
|
State/ Agency
|
|
No. Of Dams
|
|
1
|
|
Andhra Pradesh
|
|
31
|
|
2
|
|
Bhakra Beas Management Board 
|
|
2
|
|
3
|
|
Chhattisgarh
|
|
5
|
|
4
|
|
Central Water Commission
|
|
|
|
5
|
|
Damodar Valley Corporation
|
|
5
|
|
6
|
|
Goa
|
|
2
|
|
7
|
|
Gujarat
|
|
6
|
|
8
|
|
Jharkhand
|
|
35
|
|
9
|
|
Karnataka
|
|
41
|
|
10
|
|
Kerala
|
|
28
|
|
11.
|
|
Madhya Pradesh
|
|
27
|
|
12.
|
|
Maharashtra
|
|
167
|
|
13.
|
|
Manipur
|
|
2
|
|
14.
|
|
Meghalaya
|
|
6
|
|
15.
|
|
Odisha
|
|
36
|
|
16.
|
|
Punjab
|
|
12
|
|
17.
|
|
Rajasthan
|
|
189
|
|
18.
|
|
Tamilnadu
|
|
59
|
|
19.
|
|
Telangana
|
|
29
|
|
20.
|
|
Uttar Pradesh
|
|
39
|
|
21.
|
|
Uttarakhand
|
|
6
|
|
22.
|
|
West Bengal
|
|
9
|
|
|
|
Total
|
|
736
ആയുഷ്
കോവിഡ് 19 മഹാമാരി ആയുഷ് ചികിത്സാരീതികളിൽ ഒരു പുതിയ ഗവേഷണ സംസ്കാരം വളർത്തുന്നു
തെളിവ് അടിസ്ഥാനമായ പഠനങ്ങളുടെ എണ്ണത്തിൽ ആയുഷ് ചികിത്സാരീതികളിൽ ദേശീയതലത്തിൽ വർധന. 2020 മാർച്ച് 1 മുതൽ 2020 ജൂൺ 25 വരെ ആയുർവേദ വിഭാഗത്തിൽ നിന്നും രജിസ്റ്റർ ചെയ്യപ്പെട്ട പുതിയ ചികിത്സാരീതി കളുടെ എണ്ണം 58 ആണ്.
 യിൽ രജിസ്റ്റർ ചെയ്യപ്പെട്ട പുതിയ ചികിത്സാ പരീക്ഷണങ്ങളില് 61.5% ആയുഷ് ചികിത്സാ രീതികളില് നിന്നായിരുന്നുവെന്ന് 2020 ഓഗസ്റ്റിൽ മാധ്യമങ്ങൾ റിപ്പോർട്ട് ചെയ്തിരുന്നു.രജിസ്റ്റർ ചെയ്യപ്പെട്ട പുതിയ ചികിത്സാപരീക്ഷണങ്ങളില് 70 ശതമാനത്തോളം, സർക്കാരോ ആയുഷ് മന്ത്രാലയവുമായി ബന്ധപ്പെട്ട് ആയുർവേദ ചികിത്സാരീതികൾ പിന്തുടരുന്നവരോ പിന്തുണ നൽകുന്നതാണ്.
രജിസ്റ്റർ ചെയ്യപ്പെട്ട 58 പരീക്ഷണങ്ങളില് 52 എണ്ണം പരീക്ഷണ ഘട്ടത്തിലും ആറെണ്ണം നിരീക്ഷണ ഘട്ടത്തിലും ആണ്. ഈ രണ്ട് ഘട്ടങ്ങളും പ്രായപൂർത്തിയായ സ്ത്രീകളിലും പുരുഷന്മാരിലും ആണ് നടത്തുന്നത്.
പ്രത്യേക സേവനങ്ങളും ഫീച്ചറുകളും
സമഗ്ര വിദ്യാഭ്യാസത്തിന്,പാഠ്യപദ്ധതിയിൽ സ്പോർട്സ് ഉൾപ്പെടുത്തേണ്ടത് അത്യാവശ്യമാണെന്ന് കേന്ദ്രമന്ത്രി അനുരാഗ് സിംഗ് താക്കൂർ
ശ്രീ. അനുരാഗ് താക്കൂർ NEP 2020-ന് അനുബന്ധമായ സമഗ്ര കായിക പാഠ്യപദ്ധതിക്ക് തുടക്കം കുറിച്ചു
കൊച്ചി, 18 മാർച്ച് 2023
സമഗ്ര വിദ്യാഭ്യാസത്തിന് പാഠ്യപദ്ധതിയിൽ സ്പോർട്സ് ഉൾപ്പെടുത്തേണ്ടത് അനിവാര്യമാണെന്ന് കേന്ദ്ര കായിക, യുവജനകാര്യ, വാർത്താവിതരണ പ്രക്ഷേപണ മന്ത്രി ശ്രീ അനുരാഗ് സിംഗ് താക്കൂർ പറഞ്ഞു. കേരളത്തിലെ പെരുമ്പാവൂരിൽ പ്രഗതി അക്കാദമിയിൽ ദേശീയ വിദ്യാഭ്യാസ നയം 2020 ന് അനുസൃതമായി സ്കൂൾ പാഠ്യപദ്ധതിയിൽ കായിക ഇനങ്ങളും ഉൾപ്പെടുത്തുന്നതിന്റെ സംസ്ഥാനതല ഉദ്ഘാടനം അദ്ദേഹം നിർവഹിച്ചു. സ്പോർട്സിലൂടെയുള്ള പതിവ് വ്യായാമം അമിതവണ്ണം, ഹൃദ്രോഗം, മറ്റ് ആരോഗ്യ പ്രശ്നങ്ങൾ എന്നിവയ്ക്കുള്ള സാധ്യത കുറയ്ക്കാൻ സഹായിക്കുമെന്ന് ശ്രീ അനുരാഗ് താക്കൂർ ചൂണ്ടിക്കാട്ടി.
ഇന്ത്യയെ കായികരംഗത്തെ ശക്തികേന്ദ്രമാക്കാൻ പ്രധാനമന്ത്രി നരേന്ദ്രമോദി എപ്പോഴും ആഹ്വാനം ചെയ്യുന്നുണ്ട്.നമ്മുടെ കായികതാരങ്ങളെ പ്രചോദിപ്പിക്കുന്നതിൽ ആയാലും വിവിധ ചാമ്പ്യൻഷിപ്പുകൾക്ക് മുമ്പോ ശേഷമോ അവരെ കാണുന്നതിൽ ആയാലും അദ്ദേഹത്തിന്റെ പ്രതിബദ്ധത പ്രകടമാണെന്ന് ശ്രീ അനുരാഗ് താക്കൂർ പറഞ്ഞു. പ്രധാനമന്ത്രി മോദിയുടെ നേതൃത്വത്തിൽ ഇന്ത്യയുടെ ‘കായിക സംസ്കാരം’ ഊർജസ്വലമായ വേഗം കൈവരിച്ചു. രാജ്യത്ത് കായിക അടിസ്ഥാന സൗകര്യങ്ങൾ വർധിപ്പിച്ചിട്ടുണ്ടെന്നും കളിസ്ഥലത്തു നിന്ന് പോഡിയത്തിലേക്ക് കായികതാരങ്ങളെ വളർത്തിയെടുക്കാനുള്ള എല്ലാ ശ്രമങ്ങളും നടക്കുന്നുണ്ടെന്നും മന്ത്രി കൂട്ടിച്ചേർത്തു. എല്ലാ പങ്കാളികളുടെയും പിന്തുണയോടെ, ഗവണ്മെന്റ് ഒരു കായിക അന്തരീക്ഷം സൃഷ്ടിക്കുമെന്നും ഇന്ത്യ ഒരു സ്പോർട്സ് സൂപ്പർ പവറായി മാറുന്നത് തടയാൻ ആർക്കും കഴിയില്ലെന്നും അദ്ദേഹം പറഞ്ഞു.
രാജ്യത്തിന്റെ എല്ലാ ഭാഗങ്ങളിലും കായിക സൗകര്യങ്ങളുടെ ലഭ്യത ഉറപ്പുവരുത്തുന്നതിനും നമ്മുടെ യുവാക്കൾക്കും കുട്ടികൾക്കും അനുയോജ്യമായ ഭാവി ഉറപ്പാക്കുന്നതിനും കേന്ദ്ര ഗവൺമെന്റ് ഒരു ശ്രമവും ഉപേക്ഷിക്കുന്നില്ലെന്ന് ശ്രീ അനുരാഗ് താക്കൂർ ഊന്നിപ്പറഞ്ഞു. വിവിധ കായിക ഇനങ്ങളിൽ ഇന്ത്യൻ അത്ലറ്റുകളും ഇന്ത്യൻ ടീമുകളും കൈവരിച്ച വിവിധ നേട്ടങ്ങളെ മന്ത്രി അഭിനന്ദിക്കുകയും എടുത്തു പറയുകയും ചെയ്തു.
പ്രതിഭകളെ കണ്ടെത്തുന്നതിനും പരിപോഷിപ്പിക്കുന്നതിനും രാജ്യത്തിനായി കളിക്കാൻ കഴിവുള്ള കായികതാരങ്ങളെ വളർത്തിയെടുക്കുന്നതിനും അടിസ്ഥാനതലത്തിൽ നിക്ഷേപം നടത്താത്തിടത്തോളം ഒരു രാജ്യത്തിന് സ്പോർട്സിൽ വിജയം കൈവരിക്കാനാകില്ലെന്ന് കേന്ദ്രമന്ത്രി പറഞ്ഞു.
കേരള കായിക മന്ത്രി ശ്രീ വി അബ്ദുറഹിമാൻ അധ്യക്ഷത വഹിച്ചു.
പെരുമ്പാവൂർ എം.എൽ.എ ശ്രീ.എൽദോസ് കുന്നപ്പള്ളി, നാഷണൽ കൗൺസിൽ ഓഫ് സി.ബി.എസ്.ഇ സ്കൂൾ സെക്രട്ടറി ജനറൽ ഡോ.ഇന്ദിരാ രാജൻ, ഒളിമ്പ്യൻ ശ്രീ.പി.ആർ.ശ്രീജേഷ്, പെരുമ്പാവൂർ മുനിസിപ്പൽ ചെയർമാൻ ശ്രീ ബിജു ജോൺ ജേക്കബ്, എൽ.എൻ.സി.പി.ഇ., സായ് റീജണൽ ഡയറക്ടറും പ്രിൻസിപ്പലും ആയഡോ. ജി.കിഷോർ, പ്രഗതി അക്കാദമി പ്രിൻസിപ്പലും CCSK ജനറൽ സെക്രട്ടറി യുമായ ഡോ. സുചിത്ര ഷൈജിന്ത് തുടങ്ങിയവർ ചടങ്ങിൽ പങ്കെടുത്തു
PV/SkY/ AM
പ്രധാനമന്ത്രിയുടെ ഓഫീസ്
ശ്രീ ശ്രീ ഹരിചന്ദ് താക്കൂറിനെ അദ്ദേഹത്തിന്റെ ജയന്തിദിനത്തിൽ പ്രധാനമന്ത്രി വണങ്ങി
പ്രധാനമന്ത്രി ശ്രീ നരേന്ദ്ര മോദി, ശ്രീ ശ്രീ ഹരിചന്ദ് താക്കൂറിന് അദ്ദേഹത്തിന്റെ ജയന്തി ദിനത്തിൽ ശ്രദ്ധാഞ്ജലി അർപ്പിച്ചു.
" മഹാനായ ശ്രീ ശ്രീ ഹരിചന്ദ് താക്കൂറിനെ അദ്ദേഹത്തിന്റെ ജയന്തി ദിനത്തിൽ ഞാൻ നമിക്കുന്നു. അദ്ദേഹത്തിന്റെ ജീവിതവും ആദർശങ്ങളും നിരവധി പേർക്ക് ശക്തി നൽകുന്നു. വിദ്യാഭ്യാസത്തിനും സാമൂഹിക ശാക്തീകരണത്തിനും അദ്ദേഹം വളരെയധികം പ്രാധാന്യം നൽകി. അദ്ദേഹത്തിന്റെ മൂല്യങ്ങൾ മാതുവ സമുദായത്തിന്റെ ദയയും അനുകമ്പയും പ്രതിഫലിപ്പിക്കുന്നു." പ്രധാനമന്ത്രി ട്വിറ്ററിൽ കുറിച്ചു .
ഒറകണ്ടി താക്കൂർ ബാരി സന്ദർശന വേളയിൽ പ്രധാനമന്ത്രി തന്റെ സമീപകാല പ്രസംഗവും പങ്കിട്ടു. “ഏതാനും ആഴ്ചകൾക്ക് മുമ്പ് ഞാൻ ഒറകണ്ടി താക്കൂർ ബാരിയിലായിരുന്നു. ആ അനുഗ്രഹീത നിമിഷങ്ങളെ ഞാൻ എപ്പോഴും വിലമതിക്കും. ഒറകണ്ടിയിലെ സമ്മേളനത്തിൽ എന്റെ പ്രസംഗം പങ്കിടുന്നു. " പ്രധാനമന്ത്രി ട്വിറ്ററിൽ കുറിച്ചു
പ്രധാനമന്ത്രിയുടെ ഓഫീസ്
ഓസ്കാർ അവാർഡ് നേടിയ 'നാട്ടു നാട്ടു' ടീമിനെ പ്രധാനമന്ത്രി അഭിനന്ദിച്ചു
മികച്ച ഒറിജിനൽ ഗാനത്തിനുള്ള ആർആർആർ സിനിമയിലെ 'നാട്ടു നാട്ടു' എന്ന ഗാനത്തിന് ഓസ്കാർ പുരസ്കാരം നേടിയതിന് ഇന്ത്യൻ സംഗീതസംവിധായകൻ, എം എം കീരവാണി, ഗാനരചയിതാവ്, ചന്ദ്രബോസ് എന്നിവരെയും മുഴുവൻ ടീമിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇത് അസാധാരണമാണെന്നും ‘നാട്ടു നാടിന്റെ’ ജനപ്രീതി ആഗോളമാണെന്നും ശ്രീ മോദി പറഞ്ഞു.
അക്കാദമിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"അനിതരസാധാരണം !
‘നാട്ടു നാട്ടു’ യുടെ ജനപ്രീതി ആഗോളമാണ്. വരും വർഷങ്ങളിൽ മനസ്സിൽ തങ്ങിനിൽക്കുന്ന ഒരു ഗാനമായിരിക്കും അത്. ഈ അഭിമാനകരമായ ബഹുമതിക്ക് സംഗീത സംവിധായകൻ കീരവാണിക്കും ഗാനരചയിതാവ് ബോസിനും മുഴുവൻ ടീമിനും അഭിനന്ദനങ്ങൾ."
പ്രധാനമന്ത്രിയുടെ ഓഫീസ്
മഹാരാഷ്ട്ര ഗവർണർ പ്രധാനമന്ത്രിയെ സന്ദർശിച്ചു
മഹാരാഷ്ട്ര ഗവർണർ ശ്രീ രമേഷ് ബൈസ് ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മഹാരാഷ്ട്ര ഗവർണർ ശ്രീ രമേഷ് ബൈസ് പ്രധാനമന്ത്രി നരേന്ദ്രമോദിയെ സന്ദർശിച്ചു."
ധനകാര്യ മന്ത്രാലയം
ഇലക്ടറൽ ബെയറർ ബോണ്ട് സ്കീം - സെപ്റ്റംബർ 2022
(ന്യൂ ഡൽഹി: സെപ്റ്റംബർ 29, 2022
2018 ജനുവരി 2-ലെ ഗസറ്റ് വിജ്ഞാപനം, നമ്പർ 20 പ്രകാരം ഇലക്ടറൽ ബോണ്ട് സ്കീം-2018 ഇന്ത്യാ ഗവൺമെന്റ് വിജ്ഞാപനം ചെയ്തു. ജനപ്രാതിനിധ്യ നിയമം, 1951  സെക്ഷൻ 29A പ്രകാരം, രജിസ്റ്റർ ചെയ്തിട്ടുള്ളതും ലോക്സഭ അല്ലെങ്കിൽ നിയമസഭ തെരെഞ്ഞെടുപ്പിൽ പോൾ ചെയ്ത വോട്ടിന്റെ ഒരു ശതമാനത്തിൽ കുറയാത്ത വോട്ട് ലഭിച്ചിട്ടുള്ളതുമായ രാഷ്ട്രീയ പാർട്ടികൾക്ക് ഇലക്ടറൽ ബോണ്ടുകൾ സ്വീകരിക്കാൻ അർഹതയുണ്ടായിരിക്കും. ഇലക്ടറൽ ബോണ്ടുകൾ അംഗീകൃത ബാങ്കിലെ അക്കൗണ്ട് വഴി മാത്രമേ അർഹരായ രാഷ്ട്രീയ പാർട്ടികൾ പണമാക്കി മാറ്റാൻ പാടുള്ളൂ.
XXII ഘട്ട വിൽപ്പനയിൽ, രാജ്യത്തുടനീളമുള്ള 29 അംഗീകൃത ശാഖകൾ വഴി 01.10.2022 മുതൽ 10.10.2022 വരെ ഇലക്ടറൽ ബോണ്ടുകൾ പുറപ്പെടുവിക്കാനും പണമാക്കി മാറ്റി നൽകാനും സ്റ്റേറ്റ് ബാങ്ക് ഓഫ് ഇന്ത്യയെ  അധികാരപ്പെടുത്തിയിരിക്കുന്നു. കേരളത്തിൽ SBI തിരുവനന്തപുരം ബ്രാഞ്ചിനെയാണ് ചുമതലപ്പെടുത്തിയിരിക്കുന്നത്.
പുറപ്പെടുവിച്ച തീയതി മുതൽ പതിനഞ്ച് കലണ്ടർ ദിവസത്തേക്ക് ഇലക്ടറൽ ബോണ്ടുകൾ സാധുതയുള്ളതായിരിക്കും. കാലാവധി അവസാനിച്ചതിന് ശേഷം നിക്ഷേപിക്കുന്ന ഇലക്ടറൽ ബോണ്ടുകൾ പണമാക്കി മാറ്റാൻ കഴിയില്ല. അർഹമായ രാഷ്ട്രീയ പാർട്ടിയുടെ അക്കൗണ്ടിൽ നിക്ഷേപിക്കുന്ന ഇലക്ടറൽ ബോണ്ട് അതേ ദിവസം തന്നെ ക്രെഡിറ്റ് ചെയ്യപ്പെടും.
പ്രത്യേക സേവനങ്ങളും ഫീച്ചറുകളും
മത്തിയുടെ ജനിതകരഹസ്യം സ്വന്തമാക്കി സിഎംഎഫ്ആർഐ - ഇന്ത്യൻ സമുദ്രമത്സ്യ മേഖലയിൽ നാഴികക്കല്ല്
കാലാവസ്ഥാപഠനമുൾപ്പെടെ അനേകം ഗവേഷണങ്ങൾക്ക് മുതൽക്കൂട്ടാകും
കൊച്ചി: സെപ്റ്റംബർ 7, 2023
സമുദ്രമത്സ്യ ജനിതക പഠനത്തിൽ നിർണായക ചുവടുവെയ്പുമായി കേന്ദ്ര സമുദ്രമത്സ്യ ഗവേഷണ സ്ഥാപനം . കേരളീയരുടെ ഇഷ്ടമീനായ മത്തിയുടെ ജനിതകഘടനയുടെ  സമ്പൂർണ ശ്രേണീകരണമെന്ന അപൂർവനേട്ടമാണ് സിഎംഎഫ്ആർഐയിലെ ശാസ്ത്രജ്ഞർ സ്വന്തമാക്കിയിരിക്കുന്നത്. ഇന്ത്യയിലാദ്യമായാണ് ഒരു കടൽമത്സ്യത്തിന്റെ ജനിതകഘടന കണ്ടെത്തുന്നത്.
ഇന്ത്യൻ സമുദ്രമത്സ്യ മേഖലയിലെ നാഴികക്കല്ലാണിതെന്ന് സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ പറഞ്ഞു. മത്തിയുടെ ഫലപ്രദമായ പരിപാലനത്തിന് ഏറെ സഹായകരമാകുന്നതാണ് ഈ ജനിതകരഹസ്യം. അവയുടെ പൂർണമായ ജീവശാസ്ത്രം, പരിണാമം എന്നിവ കൃത്യമായി മനസ്സിലാക്കാനാകും. ഇത് മത്തിയുടെ പരിപാലനവും സംരക്ഷണവും കൂടുതൽ എളുപ്പമാക്കും. കാലാവസ്ഥാപഠനം എളുപ്പമാകുകയും കടലിലെ ഏതൊക്കെതരം പ്രത്യേകതകളാണ് മത്തിയെ സ്വാധീനിക്കുന്നതെന്ന് തിരിച്ചറിയാനാകുകയും ചെയ്യും. ഇതുവഴി, ഇടയ്ക്കിടെയുണ്ടാകുന്ന മത്തിയുടെ ഏറ്റക്കുറച്ചിലുകൾക്ക് പിന്നിലെ കാരണങ്ങളറിയാനും സഹായകരം ആകും. കാലാവസ്ഥാവ്യതിയാനത്തെ തുടർന്ന് കടലിലുണ്ടാകുന്ന മാറ്റങ്ങളോട് പെട്ടെന്ന് പ്രതികരിക്കുന്ന മത്സ്യമാണ് മത്തി. ജനിതകരഹസ്യം സ്വന്തമായതോടെ കാലാവസ്ഥാവ്യതിയാനം ഏതൊക്കെ രീതിയിലാണ് സമുദ്രസമ്പത്തിന് ഭീഷണിയാകുന്നതെന്ന് കണ്ടെത്താനാകും.
സിഎംഎഫ്ആർഐയിലെ പ്രിൻസിപ്പൽ സയന്റിസ്റ്റ് ഡോ സന്ധ്യ സുകുമാരന്റെ നേതൃത്വത്തിലുള്ള ശാസ്ത്രസംഘമാണ് പുതുതലമുറ ശ്രേണീകരണ സാങ്കേതിവിദ്യകളുപയോഗിച്ച് ഈ നേട്ടം സ്വന്തമാക്കിയത്.
അതിർത്തികൾകടന്നു സഞ്ചരിക്കുന്ന മീനായതിനാൽ സർട്ടിഫിക്കേഷൻ പോലുള്ളവയക്ക് മത്തിയുടെ ഉറവിടസ്ഥലമേതെന്ന് കണ്ടെത്താനും എവിടെനിന്ന് പിടിച്ചതാണെന്ന് തിരിച്ചറിയാനും ജനിതകവിവരങ്ങൾ സഹാകരമാകും. മത്തിയെന്ന് പൊതുവെ വിളിക്കപ്പെടുന്ന ഇന്ത്യൻ ഓയിൽ സാർഡിന്റെ രണ്ട് പ്രധാന സ്റ്റോക്കുകളാണ്  ശാസ്ത്രജ്ഞർ ഈ പഠനത്തിലൂടെ കണ്ടെത്തിയത്. ഇന്ത്യ, ഒമാൻ തീരങ്ങളിലുളളവയാണ് ഈ രണ്ട് സ്റ്റോക്കുകൾ.
(Visitor Counter : 33
പ്രത്യേക സേവനങ്ങളും ഫീച്ചറുകളും
സ്വാമി വിവേകാനന്ദ മെഡിക്കല് മിഷന് ആശുപത്രിയിലെ പുതിയ സൗകര്യങ്ങള് കേന്ദ്ര ഗോത്രവർഗ കാര്യ മന്ത്രി ശ്രീ അർജുൻ മുണ്ട ഉദ്ഘാടനം ചെയ്തു
പാലക്കാട്: മെയ് 11, 2023
അട്ടപ്പാടി അഗളിയിലെ സ്വാമി വിവേകാനന്ദ മെഡിക്കല് മിഷന് ആശുപത്രിയില് പുതുതായി ആരംഭിച്ച പ്രസവ വാര്ഡ്, എംഐസിയു, എന്ഐസിയു എന്നിവ കേന്ദ്ര ഗോത്രവർഗ കാര്യ മന്ത്രി ശ്രീ അര്ജുന് മുണ്ട ഉദ്ഘാടനം ചെയ്തു. ഗോത്ര വര്ഗക്കാര്ക്ക് വേണ്ടിയുള്ള സ്കോളര്ഷിപ്പുകളും തൊഴില് പദ്ധതികളും പ്രയോജനപ്പെടുത്താന് ഈ മേഖലയില് നിന്നുള്ളവര് മുന്നോട്ടു വരണമെന്ന് പുതിയ സൗകര്യങ്ങള് ഉദ്ഘാടനം ചെയ്തു കൊണ്ട് ശ്രീ അര്ജുന് മുണ്ടെ ആഹ്വാനം ചെയ്തു. ആരോഗ്യമുള്ള ഇന്ത്യ കെട്ടിപ്പടുക്കുകയാണ് സര്ക്കാരിന്റെ ലക്ഷ്യമെന്നും അതിനായുള്ള എല്ലാ പിന്തുണയും മന്ത്രാലയം നല്കുമെന്നും മന്ത്രി പറഞ്ഞു.
ഗോത്രവര്ഗ മേഖലകളില് അനീമിയയുമായി ബന്ധപ്പെട്ട പ്രശ്നങ്ങളുണ്ടെന്ന് ശ്രീ അര്ജുന് മുണ്ട ചൂണ്ടിക്കാട്ടി. ഇത് പരിഹരിക്കാന് ആരോഗ്യ, ഗോത്രവർഗ കാര്യ മന്ത്രാലയങ്ങളെ ബന്ധപ്പെടുത്തിയുള്ള 16,000 കോടി രൂപയുടെ പദ്ധതിക്ക് പ്രധാനമന്ത്രി തുടക്കം കുറിച്ചിട്ടുണ്ട്. ഏഴു കോടി ജനങ്ങള്ക്ക് ഇതിന്റെ ഗുണം ലഭിക്കുമെന്നും മന്ത്രി പറഞ്ഞു. ഏകലവ്യ മാതൃകയിൽ രണ്ട് റസിഡന്ഷ്യല് സ്കൂളുകള് ഇപ്പോഴും വാടകക്കെട്ടിടങ്ങളിലാണ് പ്രവര്ത്തിക്കുന്നത്. ഇവയ്ക്കായുള്ള കെട്ടിടങ്ങള് വേഗത്തില് നിര്മ്മിക്കാന് നിര്ദ്ദേശിച്ചിട്ടുണ്ട്. ഇതിനായി കേന്ദ്ര ഫണ്ട് ലഭ്യമാണ്. ആഗോള തലത്തിലുള്ള വിദ്യാഭ്യാസം ലഭ്യമാക്കാന് ഇതു സഹായിക്കുമെന്നും മന്ത്രി പറഞ്ഞു. തൊഴില് ലഭ്യതയ്ക്കായി വനവിഭവങ്ങള് പ്രയോജനപ്പെടുത്തിയുള്ള നീക്കങ്ങള് നടത്തുമെന്നും മന്ത്രി പറഞ്ഞു.
വി കെ ശ്രീകണ്ഠന് എംപി, വനതി ശ്രീനിവാസന് എംഎല്എ, സ്വാമി വിവേകാനന്ദ മെഡിക്കല് മിഷന് ട്രസ്റ്റി ഡോ. വി നാരായണന്, പ്രസിഡന്റ് വി പി എസ് മേനോന് തുടങ്ങിയവര് ചടങ്ങിൽ പങ്കെടുത്തു. മികച്ച ഗായികയ്ക്കുള്ള ദേശീയ ചലച്ചിത്ര അവാര്ഡ് ജേതാവായ നഞ്ചിയമ്മ അടക്കമുള്ളവരെ ചടങ്ങില് ആദരിച്ചു.
ഉരുക്ക് മന്ത്രാലയം
പൊതുമേഖലാ സ്ഥാപനങ്ങളുടെ ഉരുക്ക് ഉത്പാദന ചെലവ് മെച്ചപ്പെട്ട മാർഗ്ഗങ്ങളിലൂടെ കുറയ്ക്കാൻ നിർദ്ദേശം
ന്യൂ ഡൽഹി ,
പൊതുമേഖലാ സ്ഥാപനങ്ങളുടെ ഉരുക്ക് ഉത്പാദന ചെലവ് കുറയ്ക്കുന്നതിലെ പുരോഗതിയും ഭാവി ലക്ഷ്യമിട്ടുള്ള കർമ്മപദ്ധതിയും അവലോകനം ചെയ്യുന്നതിനായി കേന്ദ്ര ഉരുക്ക് മന്ത്രി ശ്രീ രാം ചന്ദ്ര പ്രസാദ് സിംഗിന്റെ അധ്യക്ഷതയിൽ ഉരുക്ക് മേഖലയിലെ പൊതുമേഖലാ സ്ഥാപനങ്ങളിലെ ഉദ്യോഗസ്ഥർ ഇന്നലെ വൈകുന്നേരം യോഗം ചേർന്നു.
ഉത്പാദനച്ചെലവിനെ പ്രതികൂലമായി ബാധിക്കുന്ന സൂക്ഷ്മവും സ്ഥൂലവുമായ ഘടകങ്ങൾ വിശകലനം ചെയ്യേണ്ടതിന്റെ ആവശ്യകതയെക്കുറിച്ച് ഊന്നിപ്പറഞ്ഞ മന്ത്രി പ്രതികൂല സാഹചര്യങ്ങളെ അവസരങ്ങളാക്കി മാറ്റുന്നതിന് വേണ്ട പ്രവർത്തനങ്ങൾ തടസ്സം കൂടാതെ സ്വീകരിക്കേണ്ടതിന്റെ പ്രധാന്യവും സൂചിപ്പിച്ചു. അടുത്ത ആറ് മാസത്തിനുള്ളിൽ മേൽപ്പറഞ്ഞ ഘടകങ്ങൾ മെച്ചപ്പെടുത്തുന്നതിലൂടെ ചെലവ് കുറയ്ക്കുന്നതിനുള്ള ഒരു രൂപരേഖ തയ്യാറാക്കി ആവശ്യമായ നടപടി സ്വീകരിക്കണമെന്ന് ശ്രീ സിംഗ് നിർദ്ദേശിച്ചു.
കൽക്കരി നിരക്ക് കുറയ്ക്കുക, PCI വർദ്ധിപ്പിക്കുക ,കൽക്കരി ഉപഭോഗവും ഉത്പാദനച്ചെലവും കുറയ്ക്കുന്നതിനായി പെല്ലറ്റുകളുടെ ഉപയോഗം വർദ്ധിപ്പിക്കുക തുടങ്ങിയ പ്രധാന ചെലവ് ചുരുക്കൽ നടപടികളിൽ ശ്രദ്ധ കേന്ദ്രീകരിക്കാൻ മന്ത്രി പൊതുമേഖലാ സ്ഥാപനങ്ങളോട് ആവശ്യപ്പെട്ടു. മേൽപ്പറഞ്ഞ സാങ്കേതിക-സാമ്പത്തിക ഘടകങ്ങൾ സ്റ്റീൽ ഡാഷ്ബോർഡിലൂടെ എല്ലാ മാസവും നിരീക്ഷിക്കണമെന്നും അദ്ദേഹം നിർദ്ദേശിച്ചു.
ഉരുക്ക് പ്ലാന്റുകളുടെ കാര്യക്ഷമതയെയും ഉത്പാദനക്ഷമതയെയും ബാധിക്കുന്ന വിവിധ ഘടകങ്ങൾ യോഗം അവലോകനം ചെയ്തു. ഉത്പാദനച്ചെലവ് കുറയ്ക്കുന്നതിനും ഊർജ്ജ കാര്യക്ഷമത മെച്ചപ്പെടുത്തുന്നതിനും ഹരിത ഗൃഹ വാതക ബഹിർഗമനം  കുറയ്ക്കുന്നതിനും ജല ഉപഭോഗം കുറയ്ക്കുന്നതിനും നടപടി സ്വീകരിക്കാൻ നിർദ്ദേശമുണ്ട്.
IE/SKY
പരിസ്ഥിതി, വനം മന്ത്രാലയം
കടുവകളുടെ എണ്ണം വര്ധിക്കുന്നു; കടുവാ സംരക്ഷണത്തിന് ദേശീയ പ്രസ്ഥാനം രൂപീകരിക്കണം- ഡോ. ഹര്ഷ് വര്ധന്
രാജ്യത്ത് നടന്നുകൊണ്ടിരിക്കുന്ന ദേശീയ കടുവാ കണക്കെടുപ്പിലെ പ്രാഥമിക സൂചനകള് പ്രകാരം കടുവകളുടെ എണ്ണം വര്ധിക്കുന്നതായി കേന്ദ്ര പരിസ്ഥിതി, വനം കാലാവസ്ഥാ വ്യതിയാന മന്ത്രി ഡോ. ഹര്ഷ് വര്ധന് പറഞ്ഞു. കടുവാ സംരക്ഷത്തിനുവേണ്ടി ഒരു ദേശീയ സാമൂഹ്യ പ്രസ്ഥാനം രൂപീകരിക്കണമെന്നും അദ്ദേഹം അഭിപ്രായപ്പെട്ടു. ജൂലായ് 29ന് അവസാനിക്കുന്ന മൂന്നാഴ്ച നീണ്ടു നിന്ന ആഗോള കടുവാസംരക്ഷണദിനാഘോഷ പരിപാടികളെ ന്യൂഡല്ഹിയില് അഭിസംബോധന ചെയ്യുകയായിരുന്നു അദ്ദേഹം. കടുവാ സംരക്ഷണത്തിലുള്ള തുടര്ച്ചയായ സാമൂഹ്യ ബോധവല്ക്കരണത്തില് കുട്ടികള്ക്ക് വളരെ വലിയ പങ്കു വഹിക്കാനാകുമെന്നും അദ്ദേഹം പറഞ്ഞു. കടുവാ സംരക്ഷണം, ഗ്രീന് ഗുഡ് ഡീഡ് പ്രസ്ഥാനത്തിന്റെ ഭാഗമാവണമെന്നും അദ്ദേഹം ഊന്നിപ്പറഞ്ഞു.
ചടങ്ങില് രാജ്യത്തെ മൃഗശാലകളില് വന്യമൃഗങ്ങളുടെ ആരോഗ്യത്തെയും, പോഷകപരിപാലനത്തെയും കുറിച്ചുള്ള കൈപ്പുസ്തകവും ഡോ. ഹര്ഷ് വര്ധന് പ്രകാശനം ചെയ്തു.
(GK MRD – 618